cyanic-selkie/wikianc huggingface dataset:
Правен факултет - Штип
Правниот факултет со седиште во Штип (претходно во Кочани) е основан во 2007 година како редовна членка на Универзитетот „Гоце Делчев“ - Штип. Правниот факултет како единствен Правен факултет во источниот дел на Македонија се наметна од потребата за поефикасно вршење на правосудните, административните и политичките функции во Републикава.
Мисијата на Правниот факултет е да се развие како транспарентна високообразовна институција во која ќе се образуваат кадри за наставно-научните институции, правосудните органи, јавната администрација, како и во други области каде се бараат правните знаења. Да се развие како отворена институција во која ќе се отсликува европски осмислениот модел на едукација, како преку исполнување на стандардите и нормативите во образовниот систем, така и преку вклучување на европските и светските трендови во наставните планови и програми.
Организација и структура
Функцијата декан на Правниот факултет ја врши Проф. д-р Јован Ананиев, а продекан за настава е доц. д-р Љупчо Сотировски. Студиските програми се организирани во: Носител на студиите е Правниот факултет, а реализатор на студиите се катедрите кои се составен дел на Правниот факултет, а тоа се :
Согласно Законот за високото образование во Република Македонија, на Правниот факултет во Кочани додипломските студии траат три до пет години (во зависност од насоката) по кој период секој студент добива јавна диплома со стручен назив – дипломиран правник од соодветната насока или дипломиран новинар. Сите студиски и предметни програми се изготвени согласно со одредбите од Законот за високото образование на Р. Македонија и усогласени со Европскиот кредит-трансфер систем, одобрени од Ректорската управа и Сенатот на Универзитетот. Секоја предметна програма има точно определен број на кредити кои се доделуваат само за исполнети предвидени обврски на студентот. Студентот за секој семестар запишува предметни програми кои носат по 30 кредити или вкупниот број на кредити по студиска програма да биде од 180 до 300 кредити (зависно од насоката). Според бројот на часови по предмети и семестри, нашите студиски програми го задоволуваат квантумот од потреби и не претставуваат оптоварување согласно со возраста на студентите. Во студиската 2009/2010 година на Правниот факултет се запишаа 330 суденти, од кои во Штип: на насоката новинарство има 20, а на Европско право 40 студенти. Бројот на запишани студенти во студиската 2010/2011 изнесува 324, додека во вториот циклус на студии се запишани 99 студенти.
Прв циклус на студии
Во првиот циклус на студии на Правниот факултет се изучуваат следниве студиски програми :
Правосудна насока
Правосудната насока се изведува во Кочани и претставува додипломски студии или прв степен на студии со вкупно 300 ЕКТС. Должината на студии изнесува пет години и по завршувањето кандидатот се стекнува со називот дипломиран правник – Правосудна насока. Наставата, испитите и другите активности е организирана во десет семестри. Основен услов за право на конкурирање е кандидатите да имаат завршено четиригодишно средно образование.
Јавна администрација
Насоката Јавна администрација се изведува во Кочани и претставува додипломски студии или прв степен на студии со вкупно 180 ЕКТС. Должината на студии изнесува три години и по завршувањето кандидатот се стекнува со називот дипломиран правник насока Јавна администрација. Наставата е организирана во шест семестри. Основен услов за право на конкурирање е кандидатите да имаат завршено четиригодишно средно образование.
Применета политика и дипломатија
Насоката Применета политика и дипломатија (модул Европско право) се изведува во Штип и претставува додипломски студии или прв степен на студии со вкупно 180 ЕКТС. Должината на студии изнесува три години и по завршувањето кандидатот се стекнува со називот дипломиран правник насока Применета политика и дипломатија. Наставата е организирана во шест семестри. Основен услов за право на конкурирање е кандидатите да имаат завршено четиригодишно средно образование.
Новинарство и односи со јавноста
Насоката Новинарство и односи со јавноста се изведува во Штип и претставува додипломски студии или прв степен на студии со вкупно 180 ЕКТС. Должината на студии изнесува три години и по завршувањето кандидатот се стекнува со називот дипломиран новинар. Наставата е организирана во шест семестри. Основен услов за право на конкурирање е кандидатите да имаат завршено четиригодишно средно образование.
Наставата на додипломските студии е организирана преку предавања, вежби, консултации, семинарски работи и самостојна работа. Студиските програми заклучно со втора година се засновани на слични предметни програми на трите насоки (освен новинарство), кои се засновани на изучување на поголем број на правни дисциплини.
Втор циклус на студии
Во вториот циклус на студии на Правниот факултет се изучуваат следниве студиски програми :
Куќа на Караѓулеви
Куќа на Караѓулеви — стара куќа во градот Охрид, изградена во втората половина на XIX век. Прогласена е за културно наследство на Македонија како редок пример за зачувана староградска градба од тој вид.
Архитектура
Куќата е сместена во стариот дел на градот, на улица „Кузман Капидан“ бр. 28 (старо име „Страшо Пинџур“). Им припаѓала на браќата Караѓулеви. Слободно е поставена во сопствен двор на стрмен терен. Се состои од приземје и кат. Начинот на изградба е својствен за архитектурата на Стариот Град на Охрид — приземјето е направено од фугиран камен, а катот е делумно од дрвена бондручна, а делумно и од камен. Меѓукатната и покривната конструкција се дрвени, а покривот е од стари турски ќерамиди. Поради големата теренска разлика, домот има два влеза — еден за приземјето и еден за првиот кат. Од истата причина приземјето е делумно вкопано во земја, и тука имало стопански простории. Во него има централен трем, од кој скалилата водат кон катот. На катот има средиштен чардак со две меѓусебно поврзани соби од секоја страна. Подоцна градбата е разделена на четири независни делови (по два на секое ниво). Фасадата има еркерно издаден кат, издаден оџак, одвени ошивки по аглите и околу прозорците, како и богато профилирана стреа.
Бечеј
Бечеј е град и општина сместен во областа Јужна Бачка во автономната покраина Војводина, Србија. Градот има население од 23.895 жители, додека општината има 37.351 жители. Тоа е мултиетнички град, претежно населен со Срби и Унгарци.
Историја
Бечеј најпрвин бил спомнат за време на управата на Кралството Унгарија во 1091 година под неговото латинско име Bechey а подоцна во 1238 година под унгарското име Becse. Името веројатно потекнува од семејството Бечеи кое имало имот во оваа област. Во 15 век (од 1419 до 1441 година) градот бил во сопственост на српскиот деспот Ѓураѓ Бранковиќ. Кон крајот на XV век војската на Кралството Унгарија предводена од српскиот деспот Вук Гргуревиќ (Змај Огњени Вук) ја поразила османлиската војска кај Бечеј. Во 1551 година, османлиската војска предводена од Мехмед паша Соколовиќ го освоила градот. Бечеј бил управуван од Османлиите помеѓу 1551 и 1687 година (номинално до 1699 година) и бил дел од санџакот на Сегедин, кој првично бил во Будин ејалет, а подоцна во Егри Ејалет. Во отоманска Турција бил познат како „Beçe“.
На крајот на 17 век, османлиската администрација била заменета со хабсбуршка, а населбата била населена со етнички Срби од Банат кои избегале од Отоманската империја. Помеѓу 1702 и 1751 година, градот припаѓал на делот Тиса - Марос на воената граница на Хабсбург. По укинувањето на овој дел од Границата во 1751 година, многу Срби од градот емигрирале во Русија (особено во Нова Србија и Славо-Србија). Тие основале нова населба со име Бечеј во Нова Србија. За да се спречи оваа емиграција, хабсбуршките власти го формирале автономниот округ Потисје со седиште во Бече. Округот Потисје постоел помеѓу 1751 и 1848 година. На округот му биле дадени три привилегии во 1759, 1774 и 1800 соодветно. Првата привилегија на округот го дефинирала неговиот автономен статус, додека втората им овозможила на етничките Унгарци да се населат во областа. Во следниот период многу Унгарци се населиле во Бече (првите во 1757 г. ) и постепено ги замениле Србите како доминантна етничка припадност во градот. Во 1751 година, целото население на градот било составено од Срби, додека во 1774 година половина од населението го сочинувале Срби, а другата половина била составена од Унгарци. Според пописот од 1910 година, населението на општина Бече броело 54.275 луѓе, од кои 30.465 зборувале унгарски, а 22.821 српски. Градот Бече имал 19.372 жители во 1910 година, од кои 12.488 зборувале унгарски (64,46%), 6.582 српски (33,98%) и 193 германски (1%).
Населени места
Општина Бечеј го опфаќа градот Бечеј и следните села:
Забелешка: за населби со апсолутно или релативно унгарско мнозинство имињата се дадени и на унгарски.
Во општината има и неколку поднаселени места, меѓу кои:
Демографија
Бечеј е етнички мешан град и општина. Населби со унгарско етничко мнозинство се: Бачко Петрово Село и Милешево. Има една населба со српско етничко мнозинство: Радичевиќ. Две населби: Бечеј и Бачко Градиште се етнички мешани.
Етничкиот состав на општината:
Економија
Следната табела дава преглед на вкупниот број на регистрирани лица вработени во правни субјекти по нивната основна дејност (од 2018 година):
Збратимени градови
Бечеј е збратимен со:
Спорт
Бечеј е познат по својот ватерполо клуб ВК Бечеј кој ја освои Лигата на шампионите ЛЕН во 2000 година. кога градот Бечеј беше домаќин на Фајнл-фор.
NGC 6679
Објектот бил предмет и на други истражувања, па освен како NGC 6679 се споменува и како UGC 11290, MCG 11-22-57, CGCG 323-2, CGCG 322-47, 7ZW 814, ARAK 541, VV 672, KAZ 208, KUG 1833+670.
Откривање
Објектот е откриен на 24 јуни 1887 година од страна на Луис Свифт, со помош на рефрактор, чијашто леќа имала пречник од 16 см.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 18 ч 33 м 35,7 с, а неговата деклинација, односно висината на лакот на тој агол, +67° 6' 36"". Положбениот агол на објектот е во износ од 95°.
Други поделби
Проучување на NGC 6679 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 62035. Во рамките на атласот на длабокото небо, Уранометрија 2000.00, објектот припаѓа на групата означена со бројот 30; додека во Каталогот на основни ѕвезди (GSC) е групиран под бројот 4226. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1090.
Аналфабетски курсеви
Аналфабетски курсеви — основен облик за описменување на возрасното население. Президиумот на АСНОМ, на седницата одржана од 2 до 5 септември, 1944 година, донел решение за организирање на вакви курсеви во Македонија. Курсевите се одржувале во вечерните часови, а ги посетувале лица од 12 до 45 годинишна возраст. Биле организирани во првите години по ослободувањето и преку нив се описменил голем дел од неписменото возрасно население.
Македонија, во која се зародила словенската писменост пред повеќе од милениум години, по ослободувањето се нашла во состојба со околу 75% неписмено население над десетгодишна возраст. Тој факт нужно барал од самиот почеток на слободното живеење да се преземат широки мерки и активности за отстранување на оваа културно-просветна заостанатост.
Само во текот на првите 5 години по Ослободувањето (1945–1950) се организирани повеќе од 9.000 аналфабетски курсеви, во кои биле опфатени околу 300.000 неписмени лица. Како резултат на овие и други преземени активности, процентот на неписмените постојано опаѓал. Статистичките показатели ја даваат следнава периодична слика на опаѓањето на процентот на неписменото население: 1948 – 40,3%; 1961 – 24,5%; 1994 – 6,7%; 2004 – 3,9%.
Првите училишта
Меѓу првите училишта во кое се изведувала наставата на современ, стандарден, македонски јазик е училиштето во кичевското село Подвис, а второто се наоѓа во преспанското село Љубојно. Учител во Подвис бил подвижанецот Василко Лазарески, а во Љубојно, Методија Јовковски, Благоја Ничевски и Јосиф Кондовски од Љубојно, Филип Поповски од Долно Дупени и Фанија Чемчева од Воден, Егејска Македонија.
Забележани се и образовните активности и во кичевското село Кнежино. Таму како учител се јавува Борис Петрески, трговски работник со стекнато образование на печалба во Белград. Училиштето било сместено сретсело, во куќата на Трајан Јоноски, кој во исто време е претседател на НОО во селото.
Црква „Св. Ѓорѓи“ - Арменско
Свети Ѓорѓи (Aγίου Γεωργίου) — манастирска црква во селото Арменско, Леринско, Егејска Македонија. Влегува во состав на Леринско-преспанско-еордејската епархија на Цариградската патријаршија.
Црквата е изградена во 1873 г. и е еден од најпретставителните храмови во тој крај. Според Георги Трајчев, манастирот на ова ацрква е основан во 1860 г. За неговата историја тој вели:
На крајот од отоманскиот период во 1912 г. Арменскиот манастир заедно со Ајтоскиот манастир („Св. Архангели“) во Ајтос и Нередскиот манастир („Св. Лука“) во Неред бил еден од трите манастири на Бугарска егзархија во Леринско.
Црквата во архитектонски поглед претставува трикорабна базилика со трем од запад. Олтарниот простор е живописан. Има вреден разбан и насликан иконостас со стари икони.
Прогласена е за заштитен споменик на културата во 1985 г.
Место под сонцето (филм од 1951)
Место под сонцето (англиски: A place in the sun) - американски филм од 1951 година, во режија на Џорџ Стивенс (George Stevens), според сценариото на Патрик Кирни (Patrick Kearney), Мајкл Вилсон (Michael Wilson) и Хари Браун (Harry Brown). Главните улоги ги играат: Монтгомери Клифт (Montgomery Clift), Елизабет Тејлор (Elizabeth Taylor), Шели Винтерс (Shelley Winters), Рејмонд Бар (Raymond Burr) и Ен Ровер (Anne Revere). Филмот претставува култно дело, една од најпотресните драми снимени во Холивуд во 1950-тите, за кое пофални зборови имал и Чарли Чаплин. Всушност, станува збор за втора адаптација (првата била снимена на почетокот од 1930-тите) на романот на Теодор Драјзер, „Американска трагедија“, со тоа што режисерот одлучил да го промени насловот и да го премести фокусот од социјалната анализа на мотивот на главниот јунак врз развојот на психолошките преокупации на главниот лик, кои го предизвикуваат злосторството. Филмот освоил шест награди „Оскар“, како и „Златен глобус“ за најдобар филм (драма).
Синопсис
Џорџ Истмен (го игра Клифт) пристигнува во градот со надеж дека ќе најде работа кај својто роднина кој е богат индустријалец. Набргу, тој се вработува во фабриката и таму стапува во врска со скромната девојка Алис (ја игра Винтерс). Истовремено, Џорџ ја запознава и ќерката на неговиот работодавач, убавата Анџела (ја игра Тејлор), на која ѝ се допаѓа. Така, тој запаѓа во проблеми поради двојниот приватен живот и почнува сè повеќе да лаже. За него, најдобро би било Алис воопшто да не постои...
Пазарџик (област)
Пазарџичка област е една од 28-те области на Бугарија. Се наоѓа во јужниот дел на земјата во историската област Тракија. Опфаќа површина од 4 459 км2 и има население од 319.358 жители.
Општина Батак
Батак, Нова Махала, Фотиново
Општина Белово
Аканџиево, Белово, Габровица, Голјамо Белово, Д'бравите, Мененќово, Момина Клисура, Сестримо
Општина Брацигово
Брацигово, Бјага, Жребичко, Исперихово, Козарско, Равногор, Розово
Општина Велинград
Абланица, Биркова, Бозјова, Бутрева, Велинград, Всемирци, Враненци, Грашево, Горна Биркова, Горна Д'бева, Драгиново, Долна Д'бева, Кандови, Крстава, Пашови, Рохлева, Света Петка, Цветино, Чолакова, Алендарова, Јундола
Општина Лесичово
Боримечково, Динката, Калугерово, Лесичово, Памидово, Церово, Штрково
Општина Пазарџик
Априлци, Алеко Константиново, Братаница, Величково, Гелеменово, Главиница, Говедаре, Дебрштица, Добровница, Драгор, Зв'ничево, Ивајло, Крали Марко, Лјахово, Мало Конаре, Мирјанци, Мокриште, Овчеполци, Огњаново, Пазарџик, Паталеница, Пиштигово, Росен, Сараја, Сбор, Синитово, Тополи Дол, Хаџиево, Цар Асен, Црнча, Черногорово, Јунаците
Општина Панаѓуриште
Бања, Б'та, Левски, Елшица, Обориште, Панаѓуриште, Поибрене, Попинци, Панаѓурски Колонии, Сребриново
Општина Пештера
Капитан Димитриево, Пештера, Радилово
Општина Ракитово
Дорково, Костандово, Ракитово
Општина Септември
Бошуља, Варвара, Ветрен, Ветрен Дол, Виноградец, Горно Вршило, Долно Вршило, Злокучене, Карабунар, Ковачево, Лозен, Семчиново, Септември, Симеоновец, Славовица
Општина Стрелча
Блатница, Дјулево, Свобода, Смилец, Стрелча
Општина Срница
Медени Полјани, Побит Кам’к, Срница
Пембролизумаб
Пембролизумаб (поранешно име ламбролизумаб, заштитно име Кејтруда) е хуманизирано антитело кое се користи во третманот на канцер. Се користи во третманот на меланом, белодробен карцином, карциноми на главата и вратот, Хоџкинов лимфом и желудочен карцином. Се администрира како бавна инјекција во вена.
Пембролизумабот бил одобрен за медицинска употреба во САД во 2014 година.
Георги Иванов
Георги Иванов Иванов (роден како Георги Иванов Какалов на 2 јули 1940 година) е офицер (генерал-лејтенант) и првиот космонаут од Бугарија направил полет со вселенскиот брод „Сојуз“ 33 на 10 април 1979 година.
Список на државни водачи во 1740 година
Ова е список на државни водачи во 740 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Железна гарда
Железна гарда (Garda de fier) е фашистичко движење, кое делува во Романија помеѓу двете светски војни. Организацијата  промовирала ултранационализам, фашизам, антикомунизам, антисемитизам и посебно го промовирала православието. Движењето е основано од Корнелие Кодреану 1927 година, под називот Легија Архангел Михаил. Кодреану е лидер на движењето сè до неговата смрт  во 1938 година. Членовите на оваа организација се познати под името легионери, па и од таму доаѓа и називот Легионерско движење. Кодреану ја формира Железната гарда како воено крило на Легијата, но набрзо називот Железната гарда ќе се користи и за Легијата.
Самата организација е многу специфична и уникатна во фашистичкото движење, бидејќи за разлика од повеќето останати фашистички организации во тој период, кои ја отфрлале религијата во нивната идеологија, тие не само што го прифатиле православието во својата политичка доктрина, туку завземало и клучно место како темел на самата организација. Самиот Кодреану бил голем верник и спасот на нацијата го гледал токму во религијата и духовно воскреснување.Припадниците на движењето носеле зелена униформа и се поздравувале со римскиот поздрав. Симбол на движењето е решкасти крст. Како свои најголеми непријатели ги сметале Евреите.
Економија
Во поглед на економијата тие ја промовирале нациолната економија. Влијанието на Железната гарда се зголемува за време на големата депресија (големата светска економска криза) во почетокот на 1930-тите. 10 Декември 1933 година, романскиот премиер Јон Дука го забранува делувањето на движењето и покренува прогон на нејзините членови.
Политика
Меѓутоа тој самиот станува нивна жртва и е убиен на 29 декември. На парламентарните избори во Романија во 1937 година, Железната гарда е трета партија по сила во Парламентот на Ромнија, со своите 15,5%  освоени гласови, а повеќе гласови од неа освоиле Либералната и Селската партија.
Февруари 1938 година, кралот Карол II извршува државен удар и го распушта парламентот. Во април дава наредба за апсење на Кодреану, кој во ноември истата година е убиен во затворот. По враќањето на парламентаризмот во 1939 година, е период кој ја опфаќа внатрешната борба во Гардата за превласт.На 4 септември 1940 година, Гардата формира сојуз со генералот Јон Антонеску. По напуштaњето на власта од страна на кралот, гардата Романија ја прогласува за "Национална легионерска држава". Нејзиното раководство веднаш спроведува антисемтски закони, со што се вр
ши терор врз Евреите, а имало и политички атентати. Антонеску по ова се решава за судир со Железната Гарда, и во тридневни битки на 24 јануари 1941 година Антонеску со поддршка на германската војска ја поразува на Железната Гарда, по што членовите на Гардата
заминуваат во Германија.
Воденица во Нештин
Воденица во Нештин — воденица во општината Бачка Паланка, изградена во првата половина на 19 век. Како редок сочуван примерок на воденици на територијата на Војводина и типот на градба, со исправено тркало, е реткост од ваков вид, таа е еден од спомениците на културата во категоријата недвижен имот со голема важност.
Во поширокото опкружување во минатото имало бројни воденици. Изградена е од тула и парчиња од тули со предна страна, на која има осовина и тркало, обложено со штици, со двокрилен покрив покриен со бибер ќерамиди. Се состои од две посебни простории со различни димензии, каде што поголемата има воденица со еден камен и сита за ситно мелење, а помалата има штала. Механизмот на мелницата е речиси целосно направен од дрво.
Конзерваторските работи не се извршени во воденицата.
PlayStation
Оваа статија е за марката "Сони Плејстејшн". За конзолата од 1994 година, погледни Плејстејшн (конзола). За други намени погледни Плејстејшн (разграничување).
Создавање на Сони Компјутер Ентертеинмент
Во Сони Мјузик Кутараги работеше близу до главниот извршен уредник на Сони Мјузик,Шигео Марујама и Акира Сато за на 16 Ноември 1993 да го основаат www.scei.co.(СКЕИ).Комплекс згради на СКЕИ беше неговото почетно партнерство со Сони Мјузик што му помогна на СКЕИ да привлече креативен кадар во компанијата и исто така да му потпомогне за изработување,продажба и производство на дискови,нешто што Сони Мјузик веќе го правеше со Музички Дискови.Двајцата последни клучни членови на СКЕИ беа Тери Токунака,претседателот на СКЕИ од раководството на Сони и Олаф Олафсон.Последниот беше главен извршен уредник и претседател на Сони Интерактив Ентертеинмент со база во Њујорк што беше матичната компанија за Американскиот Сони Компјутер Ентертеинмент(АСКЕ) формиран за 1994 година. Првиот проект на СКЕИ,Плејстејшн,по долгогодишно развивање конечно доби зелено светло од страна на директорите на Сони во 1993 година.Освен тоа во таа година човекот кој подоцна стана претседател Сони Компјутер Ентертеинмент Ворлдвајд Студиос,Фил Харисон беше регрутиран во СКЕИ за да привлече развивачи и издавачи да произведуваат игри за нивната нова Плејстејшн платформа.По покажувањето на планот на Сони за пласман како и техничките демоа на издавачите и произведители на игри во хотел во Токио 1994 година,голем број развивачи почнаа да пристапуваат кон Плејстејшн.Двајца од кои подоцна станаа нивни главни партнери Електроник Артс на западот и Намко во Јапонија.Еден од факторите што ги привлече развивачите кон платформата е 3Д-способната конзола со ЦД-РОМ која беше многу поевтина и лесна за изработка во споредба со соперничките конзоли од Сега и Нинтендо кои користеа кертриџ системи.Проектот на крајот на краиштата ги наполни јапонските продавници во Октромври 1994 година и се здоби со енормна продажба поради пониската цена во однос на својот конкурент,Сега Сатурн.Популарноста на конзолата се прошири на светско ниво по издавањето во Северна Америка и Европа.
Плејстејшн (1994)
Првобитниот Плејстејшн издаден во декември 1994 година беше прв од најрасространетата серија на конзоли и рачни уреди за играње на Плејстејшн.Тука беа вклучени следбенички конзоли и надградби вклучувајќи го и Нет Јарозе(посебно црно Плејстејшн со алатки и упатства за програмирење на игри и апликации),"ПС Уан"(помала верзија на оригиналот)и Покетстејшн(рачен уред што ги подобрува игрите на Плејстејшн и делува како мемориска картичка).Беше петта верзија на конзоли за видеоигри во натпревар против Сега Сатурн и Нинтендо 64.До 31 Март 2005 година,Плејстејшн и ПС Уан заедно испорачаа вкупно 102.49 милиони примероци,станувајќи првата конзола за видеоигри што продала 100 милиони примероци.Ќ
ПС Уан (2000)
Пуштена во продажба на 7 Јули 2000 година,истовремено со неговиот следбеник Плејстејшн 2,ПС Уан беше значајно помала,редизајнирана верзија на оригиналната конзола за видеоигри Плејстејшн.ПС Уан продолжи да ги надмине во продажба сите други конзоли,вклучувајќи го и следбеникот низ остатокот од годината.Се одликуваше со две главни промени од неговиот претходник,првата козметичка промена и втората имајќи главно мени со Графички кориснички интерфејс.
Плејстејшн 2 (2000)
Пуштена во продажба во 2000 година,петнаесет месеци по Дримкаст и година пред другите конкуренти,Ексбокс и Нинтендо Гејм Кјуб,Плејстејшн 2 е дел од шестата генерација на конзоли за видеоигри и е способен да се прилагоди на постари игри а со тоа со повеќето оригинални игри за Плејстејшн.Како и неговиот претходник,доби потенок редизајн и издаде вграден чип за ПСИКС ДВР и Сони БРАВИЈА КДЛ22ПИКС300 ХДТВ.Ова е најуспешната конзола во светот со продадени повеќе од 150 милиони примероци до 31 Јануари 2011тата година.На 29 Ноември 2005 година,ПС2 стана конзола која најбрзо достигна број од 100 милиони испорачани примероци,остваруваќи подвиг за време од пет години и девет месеци од лансирањето.Ова достигнување се случи побрзо од она на неговиот претходник Плејстејшн.на кој му требаа девет години и шест месеци од лансирањето за да ја достигне истото.
Модел Слимлајн (2004)
Пуштен во продажба во 2004 година,четири години по лансирањето на оригиналниот Плејстејшн 2,Плејстејшн 2 моделот Слимлајн беше првиот негов поголем редизајн.Во споредба со неговиот претходник, Слимлајн моделот беше помал,потивок и исто така поседуваше вграден Етхернет приклучок(во некои пазари има интегриран модем).Во 2007та година,Сони започна со испорака на изменета верзија на Слимлајн моделот кој беше полесен од оригиналниот модел заедно со полесен АЦ полнач.Во 2008та година Сони издаде уште понова изменета верзија на Слимлајн моделот што го ремонтираше внатрешниот дизајн што го внесе доводот на енергија внатре во самата конзола како што е во оригиналниот Плејстејшн 2 што резултираше со уште по намалена тежина на конзолата.
Плејстејшн 3 (2006)
Пуштено во употреба на 11ти Ноември 2006 година,Плејстејшн 3 е третото и тековно повторување во серијата.Во конкуренција е со ЕксБокс 360 и Вии во седмата генерација на конзоли за видеоигри.Тоа е првата конзола во серијата што најави употреба на управување преку движење во игрите со со користење на безжичниот СИКСАКСИС управувач заедно со други одлики,како што е Блу-Реј Дискот(БД) и можност за целосна високо дефинирана графичка резолуција. Плејстејшн може да има 20 гигабајти,40 гигабајти,60 гигабајти,80 гигабајти,120 гигабајти.160 гигабајти,250 гигабајти и 320 гигабајти,со што денес актуелни модели се оној со 160 и 320 гигабајти.Како и неговиот претходник, беше издаден потенок редизајниран модел.Според Сони Компјутер Ентертеинмент,Плејстејшн 3 има распродадено 70.2 милиони примероци ширум светот до 30 септември 2012та година.
Тенок модел (2009)
Пуштен во продажба во 2009 година,редизајнираниот модел на Плејстејшн 3 единствениот модел во производство.Редизајнираниот модел е помал за 33 проценти,полесен за 36,и заштедува од 34 до 45 проценти повеќе енергија од претходните модели.Освен тоа,се одликува со редизајниран систем за ладење и помал ќелијски процесор што беше преместен во постапка на изработка од 45 нанометри.Распродаде преку милион примероци во првите три недели на распродажба.Новиот дизајн се одликува со поддршка за Електронска контрола на потрошувачите(попознат по марката на изработка на БравијаСинк,ВИЕРА Линк,Изи Линк и други)што овозможува управување на конзолата врз ХДМИ со користење на далечински управувач како џојстик.Тенкото ПС3 работи потивко и е поладно од претходните модели заради ќелијата од 45нанометри.Овој модел повеќе го нема прекинувачот на енергија(слично на тенкиот модел на Плејстејшн 2)како претходните модели на ПС3,што се наоѓаше на задниот дел на конзолата.Службено беше пуштен во продажба на 1 Септември 2009 година во Северна Америка и Европа,а во Јапонија,Австралија и Нов Зеланд на 3 Септември 2009 година.
Супер Слим (2012)
Во 2012та година Сони откри нов "Супер Слим" Плејстејшн 3.Новата конзола која има целосно редизајнирана кутија со лизгачка врата што го покрива уредот за дискетите(преместен на врвот на конзолата) тежи два килограм и е скоро три килограми и тристашеесет грама полесен од претходниот тенок "слим" модел.Конзолата е достапна со тврд диск или од 250 гигабајти или 500 гигабајти.Достапни се неколку пакети што вклучуваат Супер Слим ПС3 и избор на игри.
Систем за следната генерација (ТБА)
Следната Плејстејшн конзола Плејстејшн 4 или Плејстејшн Орбис дека до Април 2012та година била во развој и од крајот на 2009 почетокот на 2010 година се шпекулира дека ќе биде откриена за време на или пред Е3 2013 Сони на прес конференцијата во Лос Анџелес помеѓу 11ти и 13 јуни 2013 година.Според видеогамер.цом се смета дека конзолата подлежи на истражување и развој уште од Август 2010 година.На мрежната страница на Сони Компјутер Ентертеинмент,оддел под името "Орбис"што го презентирајќи ги информациите за опремата за развој, предложи внатрешното име на конзолата да биде Орбис.На втори Ноември 2012та година беше соопштено покажувањето на опремата за развој на различни развивачи на игри,што се служат со АМД Фјужн АПУ чипсет.Поранешениот постар потпретседател на Сони, Скот Род,на 6 Јуни 2012та година изјави дека тие треба да претстават голем број игри на пазарот и дека имаат позначајни приоритети во однос на ПС4.Тој исто така потврди дека Плејстејшн 2 продолжи добро да се распродава во некои делови од светот(и игрите за него продолжија да се издаваат),затоа Сони сè уште го поддржуваше.
Плејстејшн Портабл (2004)
Пуштена во продажба во март 2005 година,Плејстејшн Портабл(ПСП) беше првата рачна конзола која конкурираше на конзолата на Нинтендо ДС.Конзолата е прва која користи ново сопствен оптичко средство за складирање познато како Универзал Медиа Диск (УМД),што може да зачувува и игри и филмови.Содржи внатрешен флеш мемориски складиштен простор од 32 мегабајти,што може да се прошири преку Мемори Стик Про Дуо картичките.Има сличен распоред за управување како ПС3 со копчето со логото на Плејстејшн и копчињата триаголник,круг,икс.и квадрат.
Моделите 2000 и 3000
Пуштен во продажба во септември 2007та година,ПСП Слим и Лајт (уште познат и како ПСП-2000) беше првото поголемо хардверско коригирано издание на Плејстејшн Портабл.Слим и Лајт беше 33 проценти полесен 19 проценти потенок од оригиналниот Плејстејшн Портабл.Издржливоста на батеријата исто така беше намален за една половина,но времето на активна работа остана исто со претходниот модел поради ниската потрошувачка на енергија.Батериите на постарите модели сè уште би работеле и тие го зголемуваат времето на активно играње.ПСП Слим и Лајт има нови сјајни завршетоци.Неговиот сериски уред исто така беше изменет со цел да се стави на располагање нов видео излез(додека овозможување на постарите ПСП далечински управувачи е несоодветно).На ПСП-2000,игрите за ПСП ќе се приклучуваат единствено на надворешни монитори или телевизори во постепен начин на скенирање,така што телевизорите кои не поддржуваат ваков метод нема да ги прикажуваат игрите за ПСП;не играчко видео ќе биде вклучено во постепен или испреплетен начин.Полнење преку УСБ уред исто така стана возможно.Наводно, копчињата на Слим и Ласт се многу почувствителни.Во 2008 Сони издаде ново хардверско коригирано издание наречено ПСП-3000 што вклучуваше неколку својства што Слим и Лајт ги немаше,како што се вграден микрофон и надграден екран,исто така и можноста да се вклучат игри за ПСП во испреплетен начин(интерлејс).
Моделот ПСП Гоу (2009)
Моделот ПСП Гоу кој беше пуштен во продажба во октомври 2009 година е најголемиот редизајн на Плејстејшн Портабл до денес.Спротивно на претходните ПСП модели,ПСП Гоу не вклучува УМД драјвер но затоа има внатрешна флеш меморија од 16 гигабајти за зачувување игри,видеа и други податоци.Тоа може да се продолжи дури до 32 гигабајти меморија преку употреба на Мемори Стик Микро (М2) флеш картичката.Исто така спротивно на претходните модели на ПСП,батеријата на полнење на ПСП Гоу корисникот не може да ја отстрани или замени.Моделот е 43 проценти полесен и 56 проценти помал во однос на ПСП-3000. Поседува 3.8" 480 х 272 ЛЦД(во споредба со поголемиот 4.3" 480 х 272 пикселен ЛЦД на претходните модели на ПСП).За откривање на главните управувања екранот се лизга нагоре.Целокупниот облик и лизгачки механизам се слични на интернет уредот мило-КОМ 2 во што е во посед на Сони.Моделот ПСП Гоу се произведува и продава истовремено со неговиот претходник ПСП-3000,иако нема да го замени.Сите игри за ПСП Гоу мора да се набават и симнат од продавницата на Плејстејшн,Плејстејшн Стор бидејќи рачниот модел не одговара со оригиналните физички дискови,Универсал Медиа Диск.Преку блутут врска,рачниот модел овозможува поврзливост со СИКСАКСИС и Дуалшок 3 управувачите на Плејстејшн 3.
Модел Е1000
ПСП-Е1000 е буџетски фокусиран модел кој спротивно на претходните ПСП модели, не се одликува со Ви-Фи или стерео звучници(заменети со единствен моно звучник) и има густ "јаглено црн" завршеток слично на тенкиот Плејстејшн 3 модел.Е-1000 беше најавен на Гејмском 2011 и достапен низ ПАЛ(Линија со наизменична фаза) областа за цена од 99.99 евра.
Плејстејшн Вита (2011)
Пуштен во продажба во декември 2011та година,Плејстешн Вита претходно беше именуван како Портабл за Следната Генерација(ПСГ).Се одликува со 5 инчен ОЛЕД екран на допир,два аналогни стикови,страничен уред осетлив на допир,Сиксаксис сетило за движење и процесор АРМ Кортекс-А9 МПјадро со 4 јадра.Сони ја разотрки Плејстејшн Вита службено на 27 Јануари 2011та година на Состанокот на Плејстејшн истата година.
ПС-ИКС (2003)
Пуштен во продажба само во Јапонија во 2003 година,Сони ПС-ИКС беше целосно интегриран дигитален видео рекордер и Плејстејшн 2 конзола за видеоигри.Моделот беше првиот производ на Сони што го користеше ЕксросМедиаБар графичкиот интерфејс(ЕМБ) и може да се поврзе со Плејстејшн Портабл за пренос на видеа и музика преку УСБ.Исто така се одликува со софтвер за уредување видеа,слики и аудио.ПС-ИКС поддржува играње на игри на интернет користејќи внатрешен адаптер за широкопојасен интернет.Игри кои го употребуваат тврдиот диск на ПС2(на пример Финал Фантази ХИ)се исто така поддржани.Тоа е првиот производ издаден од Сони под марката на Плејстејшн што не вклучуваше управувач заедно со самиот уред.
Покетстејшн
Покетстејшн беше минијатурна играчка конзола создадена од СКЕ како периферен удед за оригиналниот Плејстејшн.Ексклузивно пуштен продажба во Јапонија на 23 Декември 1999 година,се одликуваше со еднобоен ЛЦД дисплеј,звучник,часовник со обработка во реално време и способност за инфрацрвена комуникација.Со приклучување во меморискиот отвор на Плејстејшн може да се користи како стандардна мемориска картичка.Во Јапонија беше мошне популарно и на почетокот Сони планираше да го пушти во продажба и во Обединетите Држави но на крај планот беше укинат поради разновидни проблеми во понудата и побарувачката.
Телевизиски комплети
Пуштен во продажба во 2010 година,Сони БРАВИА КДЛ22ПХ300 е 22 инчен 720п (сигнален формат)телевизор којшто вклучува Плејстејшн 2 конзола,заедно со 4 ХДМИ приклучоци. Кон крајот на 2011та година во продажба беше пуштен 24 инчен 1080п 3Д Плејстејшн телевизор со заштитен знак,службено наречен Плејстејшн 3Д Дисплеј. Одлика на овој телевизор е СимулВју.Кога се играат мултиплеер(игри за повеќе играчи истовремено)секој играч го гледа својот соодветен екран(во целосно ХД)на телевизорот преку нивните соодветни 3Д очила,наместо да гледаат во поделен екран(на пример еден играч на ќе му се покаже екран за еден играч преку неговите 3Д очила)
Сони Ериксон Експериа Плеј
Експерија Плејот е паметен телефон со Андроид со лизгачки уред за играње што наликува на ПСП Гоу развиен од Сони Ериксон кој е наменет за гејмери,и е првиот што се здоби со логото Плејстејшн Сертифајд.Исто така може да симнува апликации за Плејстејшн Суит.
Игри
Секоја конзола има разновидност на игри.Повеќето од издадените игри на оригиналниот Плејстејшн можат да се играат непосредно на следбеникот,Плејстејшн 2,ПС-ИКС и Плејстешн 3.Дел од овие игри исто воедно може да се играат и на Плејстејшн Портабл но мора да се набават и симнат од список на ПС Уан Класикс од Плејстејшн Стор.Игрите издадени за Плејстејшн 2 моментално може да се играат само на оригиналната конзола како и на ПС-ИКС и почетните модели на Плејстејшн 3 коишто исто така се надолно компатибилни.Плејстејшн 3 има два вида на игри,оние издадени на Блу-Реј дискови и игри кои можат да се симнат од Плејстејшн Стор.Плејстејшн Портабл се состои од голем број игри достапни на физичката медиа,како и на Универзал Медиа Диск и на Дигитал Даунлоад од Плејстејшн Стор. Сепак,некои игри се достапни само на УМД додека други се достапни само на Плејстејшн Стор.Портабл за Следната Генерација ќе се состои од игри достапни на неговата физичката медиа,на НВГ Картичката и на Дигитал Даунлоад на Плејстејшн Стор.
Првата партија игри
Сони Компјутер Ентертеинмент Ворлдвајд Студиос е група на развивачи на видеоигри во сопственост на Сони Компјутер Ентертеинмент.Посветена е на развивање на видеоигри исклучително само за серијата на конзоли на Плејстејшн.Серијата има произведено неколку најпродавани лиценци како што е серијата на Гран Туризмо на тркачки видеоигри,како и одобрените наслови Анчартед 2:Амонг Тивс.Во другите значајни лиценци спаѓаат Ејп Ескејп,Гад оф Вор,Твистед Метал и најновите ЛитлБигПланет и МоторСторм.
Служби на интернет
Играњето на интернет на Плејстејшн прво започна во јули 2011та година со издавањето на безимената интернет служба на Плејстејшн 2 во Јапонија.Подоцна,во август 2002 година беше повторно издадена во Северна Америка,проследено од издавање во Европа во јуни 2003.Службата е сè уште активна и продолжува да се употребува од страна на гејмерите. Издадена во 2006 година,Плејстејшн Мрежата е служба на интернет што се фокусира на мултиплеер играње на интернет и доставување на дигитална медиа.Службата е овозможена и под водство на Сони Компјутер Ентертеинмент во корист на конзолите за видеоигри Плејстејшн 3 и Плејстејшн Портабл.Службата моментално брои над педесет милиони корисници ширум светот.Сони Ентертеинмент Мрежата овозможува други предности како што се Плејстејшн Хоум,Плејстејшн Стор и Трофеи.
Плејстејшн Стор
Плејстејшн Стор виртуелна пазар на интернет достапен за корисниците на Плејстејшн 3 и Плејстејшн Портабл конзолите за игри преку Плејстејшн Мрежата.Продавницата користи физичка валута и Плејстејшн мрежни картички.Играчката содржина на Плејстејшн Стор се ажурира секој Вторник и нуди како материјал за симнување и купување така и несплатен материјал.Достапната содржина вклучува целосни игри,наставки,демоа за играње,теми и трејлери за игри и филмови.Службата е пристапна икона на ХМБ на ПС3 и ПСП.Во продавницата на ПС3 може да се пристапи со ПСП преку врската Ремоут Плеј на што ја има на ПС3.ПСП продавницата е исто така достапна преку компјутерската апликација Медиа Гоу.Од 24 Септември 2009 година,имаше преку шесто милиони симнувања од интернет ширум светот од Плејстејшн Стор. Видео материјали како што се филмови и телевизиски шоуа се исто така достапни од Плејстејшн Стор за Плејстејшн 3 и ПСП и ќе бидат достапни на некои нови телевизори Сони БРАВИА,ВАИО лап топ компјутери и Сони Блу-Реј Диск плеери од Февруари 2010 година.
Животот со Плејстејшн
Живот со Плејстејшн е ФолдингЖхоум апликација достапна за ПС3 што се поврзува со истата апликација на дистрибуираната компјутерска мрежа на Универзитетот Стенфорд и им дозволува на корисницте да ги донираат на проектот резервните работни циклуси од своите конзоли.Универзитетот Стенфорд го поддржува ФолдингЖхоум и доброволците придонесуваат кон општеството со донирање на компјутерска енергија на овој проект.Истражување изведено од страна на проектот на крајот може да донесе до создавање на витални лекови.Апликацијата-клиент ФолдингЖхоум беше развиена од Сони Компјутер Ентертеинмент во соработка со Универзитетот Стенфорд.Живот со Плејстејшн исто така се состои од 3Д виртуелен поглед на Земјината топка содржи тековни информации за времето и новости од различни градови и држави од целиот свет.Тука спаѓа и каналот Ворлд Херитиџ којшто нуди историски информации за историски градови,и каналот Јунајтед Вилиџ којшто е проект дизајниран за споделување на информации за заедници и култури ширум светот.
Плејстејшн Плус
Плејстејшн Плус е претплатнича служба на Плејстејшн Мрежата,со должна почит на стандардната ПСМ.Вклучува својство на автоматско симнување што на конзолата и дозволува автоматски да симнува продолженија за игрите софтверски надополнувања на системот.Претплатниците исто така добиваат првичен или исклучителен пристап до некои бета верзии,демоа од игри,премија за преземачка содржина (како на пример проби од целосни малопродажни игри како Инфејмос и ЛитлБигПланет) и други предмети од Плејстејшн Стор,како и бесплатна претплата на Кор.Другите преземачки предмети вклучуваат попусти во Плејстејшн Стор и бесплатни игри од Плејстејшн Мрежата,ПС Уан Класикс,Плејстејшн Минија,теми и аватари.
Плејстејшн Блог
Плејстејшн Блог е интернет блог фокусиран на играње којшто е дел од Плејстејшн Мрежата.Беше лансиран на 11ти Јуни 2007та година и од тогаш се појави на многу интервјуа со компании на трети лица како што е Скуер Еникс.Освен тоа има и мислења од високо рангирани директори на Сони Компјутер Ентертеинмент како меѓу кои Џек Третон,претседател и главен извршен уредник на СКЕ.Под-страна на блогот со име Плејстејшн Блог Шер беше лансиран на 17ти Март 2010 година и им овозможи на читателите и корисниците на блогот да поднесат идеи до тимот на Плејстејшн за било што поврзано со Плејстејшн и да гласаат на идеате на другите поднесители.
Плејстејшн Ап
Плејстејшн Ап е апликација издадена 11 Јануари 2011та година во неколку европски земји за ИОС (верзија 4 и погоре) и за Андроид (верзија 1.6 и погоре). На корисниците им дозволува преглед на своите трофеи,да видат кои од нивните мрежни пријатели се на интернет и да читаат најнови информации за Плејстејшн.Не се одликува со никаква играчка функционалност.
Плејстејшн Мобиле
Плејстејшн Мобиле (поранешно Плејстејшн Суит) е софтверска конструкција што се користи за да обезбеди преземачки содржини за Плејстејшн за уредите што работат со Андроид 2.3 и погоре, исто како и Плејстејшн Вита.Конструкцијата ќе биде повеќе наменска(ќе работи на голем број програми и уреди),нешто што Сони го нарекува "неутрален хардвер".Тековно треба да се издаде пред крајот на календарската 2011та година.Покрај тоа,Андроидните уреди што беа уредени за на нив да може да се игра содржина од Плејстејшн Суит,ќе бидат беспрекорно потврдени од Плејстејшн Сертифајд уверението.
Плејстејшн Хоум
Плејстејшн Хоум е служба за социјално играње и вмрежување заснована на ниво на заеднца,на Плејстејшн 3 на ПСМ.Достапна е диреткно од Плејстејшн 3 ЕксросМедиаБар.Членството е бесплатно,и потребна е само сметка на ПСМ.Хоум е во изработка уште од почетокот на 2005 година и започна отворен јавен бета тест на 11ти Декември 2008 година.Хоум овозможува корисниците да создадат прилагоден аватар,што може да се направи за да одговара на тоа што го бараат корисниците.Корисниците можат да ја декорираат личната собата на аватарите("Хоум Спејс") со номинални,купени или освоени предмети.Тие можат да патуваат низ светот на Хоум(освен преминатите области),што Сони и партнерите постојано го ажурираат.Секој дел од светот е познат како простор.Јавните простори можат да бидат за дисплеј,забава или средби со луѓе.Хоум се одликува со многу мини-игри кои се играат поединечно или мултиплеер.Корисниците може да купуваат нови предмети за да се искажат себеси преку нивните аватари на ХоумСпејс.Хоум се одликува со видео екрани за рекламирање на повеќе места,но главната видео содржина се покажува во забавниот театар.Хоум е домаќин на разни посебни настани со доделување на награди до забавни настани.Корисниците исто така можат да го употребат Хоум за поврзување со пријателите и прилагодување на материјалот.ИксИ,поранешна значајна предност на Хоум,е првата светска конзола заснована на Игра со Алтернативна Реалност што зазема место во тајните области на Хоум и беше создадена од нДримс.
Соба за Плејстејшн Портабл
"Роом"(службено спелувано како Р∞М со големи букви и симболот на бесконечност на местото на "оо") беше бета тестирана во Јапонија од Октомври 2009 до Април 2010 година.Развивањето на Соба беше спречено на 15 Април 2010 година поради негативните коментари од општеството.Најавена на Токио Гејм Шоу 2009 година,требаше да биде слична служба како онаа на Плејстејшн Хоум и се развиваше за ПСП.Исто така требаше да се оспособи дирекно лансирање преку отсекот Плејстејшн Нетворк на ХМБ.Исто како и во Хоум,сопствениците на ПСП би биле во можност да поканат други сопственици во нивните соби да "уживаат во комуникација во реално време".2009 година во Јапонија на КЈУ4 започна бета тест од затворен карактер.
ЕксросМедиаБар
ЕксросМедиаБарот,првично користен на ПС-ИКС,е графички кориснички интерфејс што моментално го користи Плејстејшн 3 и Плејстејшн Портабл,како и од страна на многу други уреди на Сони.Интерфејсот се одликува со икони поставени хоризонтално низ екранот.Иконите се движат со навигација наместо со показник. Овие икони се употребуваат како категории за организирање на опциите достапни на корисникот.Кога се одбира икона на хоризонталната лента,ветикално се појавуваат уште неколку,над и под неа (избирлива од насоките за горе и долу на уредот за насочување). Иако со одредени забрани,во ХМБ може да се влезе за време на игра и им дозволува на играчите да пристапат кон посебни области на ХМБ менито од внатрешноста на играта и единствено е досапно за Плејстејшн 3.Иако со ова дополнување се додаде можноста корисниците да пуштаат сопствени музика за време на играње,ова својство зависи од развивачите на игрите кои мораат или да ја овозможат оваа одлика на своите игри или да ги надоградат постоечките игри.
ЛајвЕриа
Дизајнирана да се користи на Плејстејшн Вита,ЛајвЕриа е графички кориснички интерфејс направен да вклучи различни општествени својства за вмрежување преку Плејстејшн Мрежата.Дизајнирана е специјално како кориснички интерфејс со екран осетлив на допир за корисниците.
Линукс за Плејстејшн 2
По експериментот за оригиналниот Плејстејшн Нет Јароз,Сони во 2002та година во употреба го пушти првиот корисен и целосно функционален оперативен систем за конзола за видеоигри.Опремата која вклучуваше внатрешен погон за тврд диск и неопходните софтверски алатки,го претвори Плејстејшн 2 во целосно развиен компјутерски систем што користи Линукс.Корисниците може да употребат мрежен адаптер да го поврзат Плејстејшн 2 на интернет,потоа мониторен кабелен адаптер за да го поврзат Плејстејшн 2 со компјутерски монитори,како и УСБ тастатура и глувче што може да се користат за контролирање на линуксот на Плејстејшн 2.